open-index/open-wikipedia-markdown huggingface dataset:
Death of a Gunfighter

***Death of a Gunfighter*** (títol orichinal en anglés, en aragonés ***Muerte d'un pistolero***, estrenada en Aragón con o títol en castellano de ***La ciudad sin ley***, en aragonés ***A ciudat sin lei***) ye una cinta de cine estausunidense de cine de western de l'anyo 1969 dirichida por Robert Totten y Don Siegel (iste zaguero acreditau como *[[Alan Smithee]]*), seguntes un guión adaptau por Joseph Calvelli (basau en *Death of a Gunfighter*, una novela publicada por Lewis B. Patten l'anyo 1968), con una banda sonora orichinal d'Oliver Nelson, una dirección de fotografía d'Andrew Jackson y una producción cinematografica de Richard E. Lyons ta la productora cinematografica *[[Universal Pictures]]*. Conta con un elenco d'o cual en fan parte, entre d'atros, os actors Richard Widmark, Lena Horne, Carroll O'Connor, David Opatoshu, Kent Smith, Jacqueline Scott, Morgan Woodward, Larry Gates, Dub Taylor, John Saxon, Darleen Carr, Michael McGreevey, Royal Dano, Jimmy Lydon, Kathleen Freeman y Harry Carey Jr.

En finals d'o sieglo XIX en a localidat de Cottonwood Springs en Texas o "sheriff" d'o lugar, *Frank Patch*, fa lo suyo treballo seguntes as viellas trazas d'o sieglo XIX cuan as "fuerzas vivas" d'o lugar quieren que la ciudat se prepare ta la modernidat d'o sieglo XX. Bel día *Luke Mills*, bien enzorrau como cuasi siempre, obliga a lo "sheriff" a disparar-le en defensa propia, resultado muerto. Con ixe escamoche, deciden presionar a *Frank* ta que dimita voluntariament d'o suyo cargo. Y cuan se niega, las presions puyan cada vegada d'intensidat, dica plegar en menazar seriament a suya vida, con un complot t'asasinar-lo.

A cinta s'ambienta en Texas en os anyos 1890 y las suyas escenas se filmoron en Tucson en Arizona y en bellas localidaz de California, amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1968.
* Cintas de 1968.

## Referencias
The King's Thief

***The King's Thief*** (títol orichinal en anglés, en aragonés ***O ladrón d'o rei***, estrenada en Aragón con o suyo títol traduciu enta lo castellano como ***El ladrón del rey*** y tamién con o títol alternativo de ***El capitán del rey***, en aragonés ***O capitán d'o rei***) ye una cinta de cine d'aventuras de cine estausunidense de l'anyo 1955 dirichida por Robert Z. Leonard y Hugo Fregonese seguntes un guión adaptau por Christopher Knopf (basau en una historia de Robert Hardy Andrews), con una banda sonora orichinal de Miklós Rózsa, una dirección de fotografía de Robert H. Planck y una producción cinematografica d'Edwin H. Knopf ta la productora cinematografica *[[Metro-Goldwyn-Mayer]]*. L'elenco d'actors d'a cinta ye formau por Ann Blyth, Edmund Purdom, David Niven, George Sanders, Roger Moore, John Dehner, Sean McClory, Tudor Owen, Melville Cooper, Alan Mowbray, Rhys Williams, Joan Elan, Charles Davis, Ashley Cowan, Ian Wolfe, Paul Cavanagh, Lillian Kemble-Cooper y Isobel Elsom, entre d'atros.

*James, duque de Brampton*, ye l'hombre mas cabalero d'o reino d'Anglaterra y lo rei Carlos II confía ciegament en él, dica lo punto de que accepta las suyas acusacions por traición contra bels prominents hombres d'o reino, encara que heban estau os suyos principals refirmes ta recuperar o trono. Pero *James* aproveita la suya posición ta enriquir-se con a mayor parte d'os biens propiedat d'ixos hombres que han estau acusaus, condenaus y executaus y a qui se lis han confiscau as suyas propiedaz. O segundo d'os condenaus por as intrigas de *James* ye lo pai de *lady Mary*, qui viviba exiliada en o reino de Francia. *Lady Mary* decide tornar en Anglaterra ta demanau una audiencia a lo rei. Cuan plega en o suyo país conoix bien luego a *Michael Dermott*, qui lidera un grupo d'antigos soldaus que heban luitau a favor d'o rei en a guerra y que s'han trobau dimpués d'a victoria desamparaus, decidindo adedicar-se a lo bandidache. En un robo que li han feito a lo duque s'han apoderau d'un libret manuscrito por iste a on anotaba las suyas victimas y que amuestra la suya culpabilidat, pero lo duque ye decidiu a recuperar-lo y los persigue, contando los ladrons nomás que on l'aduya de *lady Mary*.

A cinta s'ambienta en a ciudat de Londres en os anyos 1670 y las suyas escenas se filmoron en os *[[Metro-Goldwyn-Mayer Studios]]* en Culver City en California, en os Estaus Unius.

## Elenco

## Se veiga tamién
* Cine en 1955.
* Cintas de 1955.

## Referencias
Isla de Día

**Día** (en griego, *Δíα*) ye una isla situada a bels kilometros a o norte d'a capital de Creta, Irákleio. A isla, actualment deshabitada, ye una reserva de crabas salvaches.

De forma vagament cuadrangular, a isla tien una largaria de 5&nbsp;km y una amplaria de 3, alto u baixo. D'una superficie de 12&nbsp;km², ye a isla mas gran d'o litoral cretense. Tien 220 m de altaria maxima y cuatre badías.

## Arqueolochía
As exploracions arqueolochicas que s'han realizau en a isla amuestran que estió habitada mientres a epoca minoica. S'han trobau restas d'un asentamiento amán d'a badía d'Agios Georgios y cuantas piedras perteneixients a muros ciclopeos en o fundo d'a mar. S'ha sucheriu que habió d'estar un puerto important en ixa epoca.

## Mitolochía
Seguntes a mitolochía griega, Teseu habría feito escala astí chunto con Ariadna dimpués d'haber matau a o Minotauro. Seguntes a *[[Odisea]]* d'Homero, astí Artemisa mató a Ariadna.

## Referencias

## Enlaces externos
* Página del municipio de Quersoneso: la unidad municipal de Guves (en griego)
Civilización minoica

A **civilización minoica** ye a primera cultura d'a Edat d'Arambre y d'a Edat de Bronce apareixida en a isla de Creta. A vegadas se fan servir como sinonimos de minoica os termins «cretense» u «minoana». Fa parti d'as civilizacions echeas, un termin que engloba a un grupo de civilizacions prehelenicas que se desarrolloron en a protohistoria en o espacio arredol d'a mar Echea.

No i hai noticia de l'autonimo —chentilicio con o que se denominaban a sí mesmos—. A mayoría d'os historiadors sinyalan que en fuents echipcianas, ugariticas y biblicas se designa como *[[Caftor|Kaftor]]* u *Kaptaru* a la isla de Creta en o periodo minoico, y *keftiu* yera o nombre d'os suyos habitants.

En a *[[Odisea]]*, compuesta cuantos cientos d'anyos dimpués d'a destrucción d'a civilización minoica, Homero menciona entre os habitants de Creta a os eteocretenses («verdaderos cretenses»), qui talment podrían estar os descendients d'os minoicos.

D'as restas que han plegau a nusatros destaca lo Palacio de Cnosos.

## Referencias

## Vinclos externos
The Kentuckian (cinta de 1955)

:*Iste articlo ye sobre una cinta estausunidense de cine de western de l'anyo 1955; ta atros usos, se veiga *'The Kentuckian***.

***The Kentuckian*** (títol orichinal en [[Idioma anglés|anglés]], en [[Idioma aragonés|aragonés]] ***O kentuckyano***, estrenada en [[Aragón]] con o títol en [[Idioma castellano|castellano]] de ***El hombre de Kentucky***, en aragonés ***L'hombre de Kentucky**') ye una cinta de cine de western de cine estausunidense de l'anyo 1955 dirichida por Burt Lancaster, seguntes un guión adaptau por A.B. Guthrie Jr. (basau en a novela *The Gabriel Horn*, publicada por Felix Holt), con una banda sonora orichinal de Bernard Herrmann, una dirección de fotografía d'Ernest Laszlo y una producción cinematografica de Harold Hecht ta la productora cinematografica *[[Hecht-Lancaster Productions]]*. Forman l'elenco d'a cinta, en os suyos papels principals, os actors Burt Lancaster, Dianne Foster, Diana Lynn, John McIntire, Una Merkel, John Carradine, John Litel, Rhys Williams, Edward Norris, Walter Matthau, Donald MacDonald, Lisa Ferraday y Clem Bevans.

Ye una d'as dos cintas que dirichió Burt Lancaster (l'atra estió *[[The Midnight Man (cinta de 1974)|The Midnight Man]]*, a la vegada que ye la primer cinta de l'actor Walter Matthau, y conta cómo en os anyos 1820 *Elias Wakefield "Big Eli"* vive en Kentucky como un hombre libre en as selvas con su fillo *Little Eli* y dimpués d'a muerte de su muller decide albandonar Kentucky y marchar con su fillo ent Texas, a on se diz que tiendrás mas oprotunidaz de vivir-ie millor. Mientres o suyo viache troba a una mesacha que ye una sirvienta sin sueldo, *Hannah*, una cuasi que esclava, a qui rescata en gastando los diners que teneba ta lo viache. Toz tres plegan a on i vive *Zack Wakefield*, lo chirmano de *Big Eli*, qui fa tot o posible ta que se i quede. Bien luego se complican as cosas por a falta de conoiximientos socials de *Big Eli* que rematan provocando que beluns se rechuflen d'el y de su fillo. *Little Eli* quiere continat o viache enta Texas, mesmo que *Hannah*, pero *Big Eli* dubda, y mas cuan conoix a *Susie*, la mayestra d'o lugar, que s'enamora d'él y quiere que se casen. As cosas se complicarán muito mas cuan pleguen en o lugar unos hombres enemigos d'a familia de *Big Eli* que lo son perseguindo dende que marchó.

*The Kentuckian* s'ambienta en Kentucky y Texas mientres os anyos 1820 y las suyas escenas se filmoron en Corbin, Owensboro y London en Kentucky y en Rockport en Indiana.

Ye una cinta que ha recibiu bella nominación, pero no a garra premio d'os mas conoixius u destacaus.

## Elenco

## Se veiga tamién
* Cine en 1955.
* Cintas de 1955.

## Referencias
The Parson and the Outlaw

***The Parson and the Outlaw*** (títol orichinal en anglés, en aragonés ***O mosén y lo fuera d'a lei***, estrenada en Aragón con o títol en castellano de ***El predicador y el forajido***, en aragonés ***O pedricador y lo malfeitor***) ye una cinta de cine estausunidense de cine de western de l'anyo 1957 dirichida por Oliver Drake seguntes un guión orichinal d'él mesmo y de John Mantley, con una banda sonora orichinal de Joe Sodja, una dirección de fotografía de Clark Ramsey y una producción cinematografica a lo cudiau de Charles "Buddy" Rogers ta la suya productora cinematografica *[[Charles "Buddy" Rogers Productions]]*. Forman l'elenco d'a cinta, en os suyos papels principals, Anthony Dexter, Sonny Tufts, Marie Windsor, Charles "Buddy" Rogers, Jean Parker, Robert Lowery, Bob Steele, Bob Duncan y Joe Sodja, entre d'atros actors.

O "sheriff" Patt Garrett simula haber matau a lo suyo amigo Billy o Nino ta que iste tienga la oportunidat de vivir luent d'a suya vida anterior adedicada a la violencia, como ha prometiu fer. Con ixe obchectivo marcha enta una localidat a on Patt Garrett li ha cediu una casa que i tiene, pero cuan plega se troba con que lo *coronel Morgan*, con l'aduya d'un pistolero, *Jack Slade*, tienen aterrada a la población. Amás *Slade* heba churau matar a *Billy* ta amostrar que él yera mas rapido, pero e siente fustrau en haber conoixiu la suya muerte antes de trobar-lo. Pero *Billy*, decidiu a fer o cambio de vida que ha prometiu, decide no intervenir en a baralla. Bien luego plega en a ciudat o mosén *Jericho Jones*, qui conoixeba d'antes mas a *Billy*, encara que por presions de su muller decide no contar qui ye en realidat. D'atra man *Billy* se veye con dos posibles amors de dos mullers diferents: una mesacha que treballa en o "saloon" y la filla d'o propietario d'o diario local, a qui ha matau *Slade*.

A cinta s'ambienta en Nuevo Mexico en l'anyo 1881 y las suyas escenas se filmoron en o lugar de Newhall en Santa Clarita y en Burney en California.

## Elenco

## Se veiga tamién
* Cine en 1957.
* Cintas de 1957.

## Referencias
Quigley Down Under

***Quigley Down Under*** (títol orichinal en anglés, en aragonés ***Quigley per baixo***, estrenada en Aragón con o títol d***'Un vaquero sin rumbo***) ye una cinta de cine de western de l'anyo 1990 coproducida por o cine australiano y lo cine estausunidense, dirichida por Simon Wincer seguntes un guión orichinal de John Hill, con una banda sonora orichinal de Basil Poledouris, una dirección de fotografía de David Eggby, un montache cinematografico de Peter Burgess y una producción cinematografica de Stanley O'Toole y Alexandra Rose ta la productora cinematografica *[[Pathé Entertainment]]*. Fan parte de l'elenco d'actors d'a cinta, entre d'atros, Tom Selleck, Laura San Giacomo, Alan Rickman, Chris Haywood, Ron Haddrick, Tony Bonner, Jerome Ehlers, Conor McDermottroe, Roger Ward, Ben Mendelsohn, Steve Dodd, Karen Davitt, Kylie Foster, William Zappa, Jonathan Sweet, Ollie Hall, Michael Carman y Vic Gordon.

*Matthew Quigley* ye un "cobwoy" estausunidense con una gran capacidat ta disparar con un rifle, poseyendo amás un rifle modificau de gran calidat. Bel día troba un anuncio en un periodico a on demanan un tirador y decide contactar. Lo treballo ye en Austrlia y cuan i plega troba a uns hombres que quieren fer puyar a la fuerza a *Crazy Cora* en a suya carreta, y cuan decide intervenir se baralla con ñels, encara que resultan estar treballadors d'a mesma persona que lo heba contractau que quereban levar mullers ta lo rancho, causaus de tener sexo nomás que con aboríchens australianas. Cuan finalment charra con qui l'ha contractar, descubre que l'obchecto d'o contracto ye de disparar contra los aboríchens que viven en a redolada ta exterminar-los, y se niega a fer ixe "treballo", barallando-se con todo lo grupo. Como *Cora* (qui l'ha seguiu en o suyo viacche) l'aduya en a baralla, deciden albandonar-los a toz dos en bel meyo d'o disierto ta que mueran, pero *Matthew* consigue recuperar un fusil y matar a los dos "cowboys" que los conduciban. Tanimientres, perdius, agotaus, sin minchar y sin augua tienen a muerte bien amán, pero por suerte ta éls los troba un grupo d'aboríchens que lis salva la vida. Bien luego *Matthew* tien a oportunidat de tornar-lis o favor, porque un grupo de "cowboys" aparixe disparando y asasinando a los aboríchens, y él mata a parte d'o grupo, fuyindo los atros. Dende alavez, *Marston*, o propietario d'as tierras, nomás qtein l'obchectivo de cazar a *Matthew* qui, a la vegada, nomás fa que matar poquet a poquet a los "obwoys" que ninvían contra él.

A cinta s'ambienta mientres os anyos 1860 en Australia Occidental en Australia y las suyas escenas se filmoron en Alice Springs en o Territorio d'o Norte, en Sydney en Nueva Galas d'o Sud y en Warrnambool, Apollo Bay y Melbourne en Alice Springs en o Territorio d'o Norte, en Sydney en Nueva Galas d'o Sud y en Warrnambool, Apollo Bay y Melbourne en Victoria, tamién en Australia.

Se tracta d'una cinta que ha recibiu bels premios y nominacions, pero garra d'istos premios no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1990.
* Cintas de 1990.

## Referencias
Los pecados de una chica casi decente

***Los pecados de una chica casi decente*** (títol orichinal en castellano, en aragonés ***Os pecaus d'una mesacha cuasi decent***, estrenada en Aragón con o suyo títol orichinal) ye una cinta de l'anyo 1975 de cine de comedia de cine espanyol dirichida por Mariano Ozores seguntes un guión orichinal d'él mesmo y de Pedro Mario Herrero, con una dirección de fotografía d'Antonio L. Ballesteros y una producción cinematografica de Julián Esteban, Luis Méndez y Miguel Tudela ta las productoras *[[Producciones Cinematográficas D.I.A.]]* y *[[Lotus Films Internacional]]*. L'elenco d'actors d'a cinta ye formau, en os suyos papels principals, por Lina Morgan, Alfredo Landa, Antonio Ferrandis, Queta Claver, Joaquín Roa, Pedro Valentín, Adrián Ortega, Ángel Menéndez, Francisco Camoiras y Rafael R. Téllez.

*Gino* ye lo mosén d'una ilesia parroquial d'un chicota localidat d'o sud d'Italia, que ye asperando la visita d'o bispe de l'archidiocesi de Nápols. Vive con su mai, *Sofía*que ha marchau de visita a la capital bels días, y con su chirmana *María*. Ista festecha cot-cot con un carabinero, *Sancho*, a qui ha fatigau completament con as suyas exichencias amorosas, dica lo punto que *Sancho* muere. *María* se veye obligada a confesar-se con su chirmano, y toz dos preban d'amagar ixa muerte por a imminent plegada d'o bispe en o lugar. Demanat aduya a lo cabo d'os carabineros d'o lugar, *Vittorio*, qui, presionau y menazau, decide aduyarlos. De rapiconte, aparixe lo bispe, que no s'eperaba que plegase en o lugar dica mas tarde.

A cinta s'ambienta en a suya epoca actual (1975) en Italia y las suyas escenas se filmoron en El Molar y Madrit, en a Comunidat de Madrit.

## Elenco

## Se veiga tamién
* Cine en 1975.
* Cintas de 1975.

## Referencias
Georg Baselitz

**Georg Baselitz**, naixito de Deutschbaselitz (Kamnez, Saxonia, Alemanya) o 23 de chinero de 1938, ye un pintor, escultor y disenyador grafico alemán, encara que vive en Salzburgo, Austria, dende 2013. As suyas obras se troban en os prencipals museus d'Europa y d'o mundo.
Jersónisos

**Jersónisos** (en griego *Χερσόνησος*) ye un municipio situau en o norte d'a isla de Creta, en a costa d'a mar Echea. A localidat se troba a bels 25 kilometros a l'este d'Irákleio y a l'ueste d'Ayios Nikólaos. Lo que ye dito Jersónisos ye en realidat a suya peninsula y puerto. Fa parti d'a unidat periferica d'Irákleio. Situau a 25&nbsp;km de l'aeropuerto d'Irákleio y a 27&nbsp;km d'o puerto d'Irákleio. O gubierno d'o municipio se troba en a localidat de Gurnes.

Apareixe citada en a lista de 22 ciudaz de Creta d'o cheografo bizantín d'o sieglo VI Hierocles.

## Referencias
Piotr Michael

**Piotr Michael** (nombre artistico de **Piotr Michael Walczuk**), naixiu de Los Angeles (California, Estaus Unius) o 27 de marzo de 1988, ye un actor y actor de voz estausunidense, activo en o mundo d'o cine estausunidense dende meyaus d'os anyos 2010, encara que dende primerías d'ixa mesma decada ya heba treballau como actor de voz en bellas series de televisión.

## Vinclos externos
*  Piotr Michael en Internet Movie Database.
Ilesia de Nuestra Sinyora de l'Asumpción de Caselle Landi

A **ilesia de Nuestra Sinyora de l'Asumpción** (en italiano *Chiesa dell'Assunzione della Beata Vergine Maria*) ye una ilesia catolica construyida en o sieglo XVIII en estilo barroco que se troba en a localidat de Caselle Landi (Lombardía, Italia), adedicada a l'Asumpción de Nuestra Sinyora. Dende lo punto d'anvista d'a Ilesia Catolica pende d'o vicariato de Codogno en a diocesi de Lodi y archidiocesi de Milán.

## Descripción
Se tracta d'una iglesia con rectagular con nomás que una sola nau con abside semicircular. L'edificio ha estau obchecto de cuantas restauracions y remodelacions, incluyida la zaguera dimpués d'a inundación provocada por o río Po en 1951 que atramalló toda la redolada d'o Baixo Lodi. O suyo campanal d'antes mas se trobaba dezaga de l'abside, pero cuan s'esvielló lo templo en 1891 se i debantó uno nuevo, que se troba deseparau d'a ilesia por una capiella adedicada a Nuestra Sinyora de Lorda.

En dentrar-ie, a la man ezquierda se troba lo baptisterio, con una covilleta adedicada a la Natividat de Santa María y una capiella adedicada a sant Antón de Padua, y a la man dreita un fresco adedicau a santa Francesca Saverio Cabrini, obra de Luigi Arzuffi y que amuestra a la santa en o suyo viache enta America, y una atra capiella adedicada a Nuestra Sinyora d'o Rosario. Contina la succesión de capiellas laterals con atras adedicadas a sant Chusé, sant Sabino (santo patrón d'o lugar), o Sagrau Corazón de Chesús y Nuestra Sinyora d'os Dolors.

En a nau central se i troban tamién frescos obra de Paolo Zambelli amostrando los cuatre evanchelistas ("tetramorfos"), a bels atros santos, a la Dormición de Nuestra Sinyora y a sant Sabino, presidindo iste zaguero lo conchunto dende l'alto con a suya función de protector d'o lugar como santo patrón que en ye.

## Galería d'imáchens

Image:Church of caselle landi 01 interior.jpg|Interior d'a ilesia.
Image:Fresco caselle landi chuch 01 holy heart.jpg|Fresco d'o Sagrau Corazón de Chesús, en l'abside.
Image:Fresco caselle landi chuch 02 dormition of mary.JPG|Fresco d'o Transito de María, en a nau central.
Image:Fresco caselle landi chuch 03 mother cabrini and pope leo XIII.jpg|Fresco de Luigi Arzuffi, que representa a santa Francisca Cabrini, qui, acompanyada de Mons. Scalabrini, recibe d'o Papa León XIII o cargo de misionera en Estaus Unius.


## Referencias

## Vinclos externos
Winnetou 2. Teil

***Winnetou 2. Teil*** (títol orichinal en alemán, en aragonés ***Winnetou 2<sup>nda</sup> parte***, estrenada en Aragón con o títol en castellano de ***La carabina de plata***, en aragonés ***A carabina d'archent***) ye una cinta de cine de western de l'anyo 1964 coproducida por o cine alemán, o cine francés, o cine italiano y lo cine yugoslavo, dirichida por Harald Reinl seguntes un guión adaptau por Harald G. Petersson (basau en a serie de novelas de Karl May sobre *[[Winnetou]]*), con una banda sonora orichinal de Martin Böttcher, una dirección de fotografía d'Ernst W. Kalinke, una producción cinematografica d'Erwin Gitt, Stipe Gurdulic, Wolfgang Kühnlenz y Horst Wendlandt ta las productoras *[[Rialto Film]]*, *[[Jadran Film]]* y *[[Société Nouvelle de Cinématographie]]*. L'elenco d'actors d'a cinta ye formau por Pierre Brice, Lex Barker, Anthony Steel, Karin Dor, Klaus Kinski, Renato Baldini, Terence Hill, Marie-Noëlle Barre, Ilija Ivezić, Velemir Chytil, Stole Arandjelovic, Djordje Nenadovic, Mirko Boman, Rikard Brzeska, Eddi Arent y Gojko Mitić, entre d'atros.

Mientres que feba un viache enta la tribu d'os assiniboine, *[[Winnetou]]* salva a *Ribanna* de l'ataque d'un "grizzly" y su pai, que ye lo chefe d'a tribu, accede a la petición de *Winnetou* de liberar a tres soldaus de l'exercito estausunidense que heban capturau. Un d'os soldaus ye lo *[[tenient]] Merril*, fillo d'o comandant de Fort Niobrara. D'atra man, *Winnetou* preba d'amistar a los assiniboine con os blancos y, a la vegada, siente atracción (mutua) por *Ribanna*. Tamién plega en o fuerte *[[Old Shatterhand]]*, a qui *Merril* informa d'a situación y de que l'ha salvau *Winnetou*. Qui ha chenerau o problema con os indios ye *Bud Forrester*, que deseya fer fuera a los indios porque en as suyas tierras bi ha muito petrolio y, si no i son, obtiendrá la concesión d'o Gubierno ta la suya explotación, y ta lograr-lo ha atacau un poblau d'os indios ponca. *Old Shatterhand* marcha chunto con l'aventurero anglés *lord Castlepool* enta los pozos de petrolio de *Forrester*, pero iste ordena que los secuestren y mientres o secuestro descubren que cuasi toz os suyos treballadors son enganyaus y maltractaus y que son asperando poder fuyir-ne, pero finalment *Old Shatterhand* y *lord Castlepool* consiguen fuyir. *Merril* accepta como esposa a *Ribanna* por o bien d'a paz, y *Winnetou* se siente afectau pero tamién se sacrifica por a paz. Pero alavez *Forrester* secuestra a *Merril* y a *Ribanna*, y *Old Shatterhand*, *lord Castlepool* y *Winnetou* marchan a liberar-los.

A cinta s'ambienta en bel momento indeterminau d'o sieglo XIX en Nuevo Mexico en os Estaus Unius y las suyas escenas se filmoron en lugars de Croacia (incluyindo-ie Plitvička Jezera en o condau de Lika-Senj y Split en o condau de Split-Dalmacia) y en Berlín en Alemanya.

## Elenco

## Se veiga tamién
* Cine en 1964.
* Cintas de 1964.

## Referencias
Murder!

***Murder!*** (títol orichinal en anglés, en aragonés ***Asasinato!***, estrenada en Aragón con o suyo títol traduciu enta lo castellano como ***Asesinato***) ye una cinta de cine d'intriga de cine britanico de l'anyo 1930 dirichida por Alfred Hitchcock seguntes un guión adaptau por él mesmo, Walter Mycroft y Alma Reville (basau en a novela *[[Enter Sir John]]* publicada por Clemence Dane y Helen Simpson en l'anyo 1928), con una banda sonora orichinal de John Reynders, una dirección de fotografía de J. J. Cox y una producción cinematografica de John Maxwell ta la productora cinematografica *[[British International Pictures]]*. Conta con un elenco d'o cual en fan parte Herbert Marshall, Norah Baring, Phyllis Konstam, Edward Chapman, Miles Mander, Esme Percy, Donald Calthrop, Esme V. Chaplin, Amy Brandon-Thomas, Joynson Powell, S. J. Warmington, Marie Wright, Hannah Jones y Una O'Connor, entre d'atros actors.

A Policía troba a *Diana Baring*, una choven actriz d'una companyía teatral ambulant, aturdida, con a suya ropa con trazas de sangre y con una atra muller muerta a lo suyo canto. L'atizador que s'ja emplegau ta l'asasinato ye tamién a lo suyo canto, pero *Diana* diz estar incapable de remerar os feitos. Como informan a la Policía que las dos mullers yeran rivals, l'arrestan y l'acusan d'asasinato. Mientres o chudicio *Diana* amaga deliberadament informacions comprometedoras ta un hombre que no quiere nombrar. O churau la considera culpable, encara que un d'os suyos miembros, *sir John Menier*, tiene muitas dubdas, y ye condenada a muerte. Tanimientres, *sir John Menier* se siente culpable porque él li heba recomanau a *Diana* de treballar en ixa companyía ta adquirir experiencia y decide investigar por a suya cuenta. Lo fa chunto con *Ted Markham*, o suyo director d'escena, y la muller de *Ted*, *Doucie*. Bien luego centran as suyas sospeitas en un atro miembro d'a companyía, *Handel Fane*, qui amaga que encara que presenta apariencia d'hombre blanco, ye en realidat mestizo.

A cinta s'ambienta en a ciudat de Londres en o Reino Uniu y en epoca actual d'a cinta (1930) y las suyas escenas se filmoron en ixa mesma ciudat y en os *[[Elstree Studios]]* en o districto de Wandsworth, tamién situau en a capital britanica.

## Elenco

## Se veiga tamién
* Cine en 1930.
* Cintas de 1930.

## Referencias
The Town (cinta de 2010)

:*Iste articlo ye sobre una cinta d'intriga policiaca d'acción estausunidense de l'anyo 2010; ta atros usos, se veiga *'The Town* y *The Town (cinta)***.

***The Town*** (títol orichinal en [[Idioma anglés|anglés]], en [[Idioma aragonés|aragonés]] ***A ciudat***, estrenada en [[Aragón]] con o títol en [[Idioma castellano|castellano]] de ***The Town: Ciudad de ladrones***, en aragonés ***The Town: Ciudat de ladrons**') ye una cinta de l'anyo 2010 de cine d'intriga policiaca d'acción de cine estausunidense dirichida por Ben Affleck seguntes un guión adaptau por Peter Craig, Ben Affleck y Aaron Stockard (basau en *Prince of Thieves*, una novela que heba publicau Chuck Hogan en 2004), con una banda sonora orichinal de David Buckley y Harry Gregson-Williams, una dirección de fotografía de Robert Elswit y una producción cinematografica de Basil Iwanyk y Graham King ta las productoras *[[Legendary Pictures]]*, *[[GK Films]]* y *[[Thunder Road Pictures]]*. Fan parte de l'elenco d'a cinta, entre d'atros actors, Ben Affleck, Rebecca Hall, Jon Hamm, Jeremy Renner, Blake Lively, Chris Cooper, Pete Postlethwaite, Slaine, Owen Burke, Titus Welliver, Dennis McLaughlin, Brian Scannell, Isaac Bordoy, Jack Neary, Edward O'Keefe y Victor Garber,

Un grupo d'amigos que se conoixen dende ninos y viven en o barrio de Charlestown en Boston (Massachusetts), formau por *Douglas "Doug" MacRay*, *James "Jem" Coughlin*, *Albert "Gloansy" MacGloan* y *Desmond "Dez" Elden*, fan un atraco en un banco con as suyas caras cubiertas por carazas ta que no los reconoixcan. En l'atraco, en contra d'as instruccions de *Doug*, *Jem * pilla como hostache a *Claire Keesey*, la cherent d'a oficina, encara que dimpués la libera. Tanimientres, en descubrir que casualment ye la suya vecinoa en vivir en o suyo mesmo barrio, *Jem* quiere eliminar-la. *Doug* li diz que no y sigue a la mesacha ta sber si dentra en contcto con a Policía y se fa lo trobadizo con ella y prencipia a charrar con ella. *Claire* no lo ha recooixiu como un d'os ladrons y li charra ubiertament d'a suya traumatica experiencia y poquet a poquet toz dos s'enamoran.

A cinta s'ambienta en a suya epoca actual (2010) en Boston (Massachusetts) y las suyas escenas se filmoron en Boston, Cambridge, Melrose y Somerville (Massachusetts) y en Uncasville (Connecticut).

Se tarcta d'una cinta que ha recibiu cuantos premios cinematograficos y nominacions. Entre itos, se pueden destacar una nominación a los Premios Oscar (Millor Actor Segundario) en a suya 83<sup>ena</sup> edición, una nominación a los Premios Globos dd'Oro (Millor Actor Segundario) en a suya 68<sup>ena</sup> edición y una nominación a los Premios BAFTA (Millor Actor Segundario) en a suya 64<sup>ena</sup> edición.

## Elenco

## Se veiga tamién
* Cine en 2010.
* Cintas de 2010.

## Referencias

## Vinclos externos

*  Pachina web oficial de *The Town*.
Réthimno

**Réthimno** (en griego *Ρέθυμνο*) ye una ciudat y un municipio de Grecia, de poco mas de 30.000 habitants (55.000 en tot o municipio). A ciudad de Réthimno ye situada en a costa norte de Creta y ye a capital d'a unidat periferica homonima.

Fue fundada en a antigüidat como una ciudat minoica de segundo orden. Ye citada por autors como Ptolomeu, Plinio o Viello, Istevan de Bizancio y Eliano. Cobró mayor importancia en a Edat Meya, cuan se convertió en un centro comercial fortificau baixo a epoca de dominación veneciana, a meyo camín entre Irákleio y Janiá. A ciudat viella encara conserva un carácter esencialment veneciano, con bellas reformas y edificios d'a época otomana. Amás, o suyo amplo litoral de plachas ha contribuyiu dende o sieglo XX a o suyo creiximiento economico basao en o turismo. Ye, chunto a Irákleio, seu d'a Universidat de Creta.

## Referencias
Cine en 1930

O **cine en 1930** amuestra una relación d'escaicimientos notables, premios y festivals relacionaus con o mundo d'o cine en l'anyo 1930.

## Cintas con mas recaudo en Estaus Unius
Relación de cintas con mas recaudo de taquilla en Estaus Unius en l'anyo 1930:

## Estrenos de cintas
Relación d'estrenos de cintas en l'anyo 1930:

### Abril

### Chulio

### Octubre

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1930.

## Referencias

## Vinclos externos
Das indische Grabmal (cinta de 1959)

:*Iste articlo ye sobre una cinta de cine d'aventuras de l'anyo 1959 coproducida por o cine alemán, o cine francés y lo cine italiano: ta atros usos, se veiga *'Das indische Grabmal** y **Das indische Grabmal (cinta)***.

***Das indische Grabmal*** (títol orichinal en [[Idioma alemán|alemán]], en [[Idioma aragonés|aragonés]] ***A tomba india***, estrenada en [[Aragón]] con o suyo títol traduciu enta lo [[Idioma castellano|castellano]] como ***La tumba india**') ye una cinta de cine d'aventuras de l'anyo 1959 coproducida por o cine alemán, o cine francés y lo cine italiano dirichida por Fritz Lang seguntes un guión adaptau por él mesmo, Thea von Harbou y Werner Jörg Lüddecke (basau en *[[Das indische Grabmal (novela)|Das indische Grabmal]]*, una novela que heba publicau Thea von Harbou en 1918), con una banda sonora orichinal de Gerhard Becker y Michel Michelet, una dirección de fotografía de Richard Angst y una producción cinematografica d'Artur Brauner ta las productoras *[[Central Cinema Company]]*, *[[Rizzoli Film]]*, *[[Regina Production]]* y *[[Critérion Film]]*. D'o suyo elenco en fan parte, en os suyos papels principals, os actors Debra Paget, Paul Hubschmid, Walter Reyer, Claus Holm, Valéry Inkijinoff y Sabine Bethmann.

A cinta forma una "duolochía" con a cinta *[[Der Tiger von Eschnapur (cinta de 1959)|Der Tiger von Eschnapur]]* con o mesmo equipo de dirección y interpretación, y con guión de  Thea von Harbou (la ex-muller d'o director Fritz Lang) que ye l'autora d'a novela en a cual se basan ditas cintas, *[[Das indische Grabmal (novela)|Das indische Grabmal]]*, y que heba publicau l'anyo 1918. Conta cómo una caravana troba en o disierto a *Berger* y *Seetha* y los leva enta una aldeya, pero son traicionaus y entregaus a *Ramigani*, qui los busca en nombre de *Chandra*, lo prencipe gubernant. Pero diz a *Chandra* que *Berger* ha muerto, y io mesmo lis diz a lo *doctor Rhode* y a *Irene*, la suya muller, que amás ye la chirmana de *Berger*. Os sacerdoz fan una ordalía con una mesacha, a qui fan bailar en una situación periglosa con una cobra mecinosa, pero *Chandra* cuan la veye s'enamora d'ella, la salva y anuncia a suya voda con ella, pero ixo no li cuaca a *Ramigani*, qui conspira con o *prencipe Padhu* ya derrocar a *Chandra*. Secretament lis han comunicau a lo *doctor Rhode* y a *Irene* que *Berger* ye vivo y enzarrau en una matmorra de palacio y cuan marchan por os subterranios veyen cómo los conspiradors los fan servir ta introducir tropas en palacio, y deciden informar a *Chandra*.

A cinta s'ambienta en bel momento indeterminu d'o sieglo XIX en a India y las suyas escenas se filmoron en Udaipur y atras localidaz en Rachastán en a India y en os *[[Spandau Studios]]* en Berlín en Alemanya.

## Elenco

## Se veiga tamién
* Cine en 1959.
* Cintas de 1959.

## Referencias
Mark Walton

**Mark Walton** (**Mark Daniel Walton**), naixito de Salt Lake City (Utah) o 24 d'octubre de 1968, ye un actor estatounitense.

## Vinclos externos

*  Mark Walton en IMDb.
Rana culaiensis

***Rana culaiensis*** (Li, Lu y Li, 2008) ye una especie d'anuro endemica d'a provincia de Shandong en China.

## Etimolochía
Lo suyo nombre d'especie ye componiu per *culai* y lo sufixo latín *-ensis*(que vive en, que habita) le estió dau en referencia a o puesto d'o suyo descubrimiento, lo mont Culai amán de Tai'an.

## Distribución
Se encuentra cerca de Tai'an, a unos 900 metros sobre o livel d'a mar.

## Bibliografía
* Li, Lu & Li, 2008 : *A new species of brown frog from Bohai, China*. Asiatic Herpetological Research, vol. 11, p.&nbsp;62-70

## Referencias

## Vinclos externos
Hermana, ¿pero qué has hecho?

***Hermana, ¿pero qué has hecho?*** (títol orichinal en castellano, en aragonés ***Chirmana, pero qué has feito?***, estrenada en Aragón con o suyo títol orichinal) ye una cinta estrenada l'anyo 1995 de cine espanyol de cine de comedia policiaca dirichida por Pedro Masó seguntes un guión orichinal d'él mesmo y de Santiago Moncada, con una banda sonora orichinal de Gregorio García Segura, una dirección de fotografía de Fernando Arribas y una producción cinematografica de Pedro Masó ta las productoras *[[Antena 3 Televisión]]*, *[[Canal+ España]]*, *[[Entertainment One]]* y *[[Pedro Masó Producciones Cinematográficas]]*. Conta con un elenco d'o cual en fan parte, en os suyos papels principals, os actors Lina Morgan, Tote García Ortega, José Manuel Cervino, Aurora Bautista, Manuel Tejada, Paca Gabaldón, Jesús Castejón, Beatriz Rico, Luis Fernando Alvés, Neus Asensi, Josep Maria Pou, Pilar Bardem, Marisa Porcel, Manolo Royo, Francisco Merino, Antonio Canal, Luis Varela y María Elena Nieto.

Dos monchas fan un atraco en un banco d'a ciudat de Madrit. As camaras de seguridat han grabau a las autoras y quedan identificadas como *sor Ángela* y *sor María*, monchas en un convento d'a ciudat que se troba en dificultaz economicas. Tanimientres, a Policía bien luego para cuenta que las autoras d'o delicto teneban una achilidat impensable en una monchas d'edat abanzada como son *sor María* y *sor Ángela*. En realidat, qui ha cometiu l'atraco han estau *Nati* y *Chelo*, que levaban unas mascaras con as caras d'as monchas, encara que ni *sor Ángela* y *sor María* no son completament inocents d'o robo, porque lo heban pactau con as autoras ta encubrir-las. Pero cuan *Nati* y *Chelo* s'apoderan d'os diners ta ellas solas, a las monchas nomás lis queda que buscar-las, lo mesmo que ye fendo la Policía. Amás a cosa se complica porque *sor Ángela* tien una chirmana chiminuca, *Trini Montero*, adedicada a lo mundo de l'espectaclo, sobre qui tamién recayen as sospeitas d'a Policía.

A cinta s'ambienta en a suya epoca actual (1995) en a ciudat de Madrit y las suyas escenas sefilmoron integrament en ixa mesma ciudat, fueras d'escenas rodadas en o convento de Sant Bertolomeu de Lupiana en Lupiana, en a provincia de Guadalachara en Castiella-La Mancha.

Ye una cinta que ha recibiu bella nominación a premios cinematograficos, encara que ista nominación no ha estau a garra premio d'os mas conoixius u destacaus.

## Elenco

## Se veiga tamién
* Cine en 1995.
* Cintas de 1995.

## Referencias
Hillerød

**Hillerød** ye una ciudat de Dinamarca con una población de 36.043 (1 de chinero de 2023) ubicada en o norte d'a isla de Selandia, aproximadament a 30&nbsp;km a lo nord-ueste de Copenaguen. Hillerød ye lo centro administrativo d'o municipio de Hillerød y tamién a seu administrativa d'a Rechión Capital de Dinamarca, una d'as cinco rechions de Dinamarca. Ye mas conoixida per o suyo gran castiello renaixentista, lo castiello de Frederiksborg.

## Puestos d'intrés
*Castiello de Frederiksborg (*Frederiksborg Slot*). 
*Mor Gribs Hule.
Skagen

**Skagen** ye la ciudat mas septentrional de Dinamarca y forma parte d'o municipio de Frederikshavn, rechión de Chutlandia d'o Norte. Esta important ciudat portuaria tiene 7.547 habitants (a 1 de chinero de 2023), ye un balneario muito visitau. Se troba en l'extremo norte de Chutlandia y conta con largas plachas d'arena. O suyo puerto ye ye lo prencipal puerto pesquero de Dinamarca y tamién tiene una prospera industria turistica que atraye a 2 millons de personas per anyo.

L'asentamiento prencipió mientres a Edat Meya como un lugar de pescataires, famoso per a suya industria de l'arengue. Gracias a los suyos paisaches marinos, pescataires y la luz d'a tardada, en zaguerías d'o sieglo XIX se fació popular entre un grupo d'artistas impresionistas agora conoixius como os Pintors de Skagen.

## Puestos d'intrés
*Grenen.
*Ilesia de Skagen.
*Antiga ilesia de Skagen.
*Anchers Hus.
*Drachmanns Hus.

## Referencias
Janiá

**Janiá** (en griego *Χανιά*) ye una ciudat y un municipio de Grecia. Se localiza en Creta occidental y ye a capital d'a unidad periférica de Janiá. Ye a segunda ciudat mas important d'a isla, con alto u baixo 55.000 habitants en o municipio y mas de 120.000 en a suya aria metropolitana.
Ayios Nikólaos

**Ayios Nikólaos** (en griego *Άγιος Νικόλαος*, literalment *Sant Nicolau*) ye una chicota ciudat y un municipio d'a isla de Creta en Grecia. Ye a capital d'a unidat periferica de Lasithi.

Ye situada chunto a la mar, en a zona nord-oriental de Creta. En l'anyo 2011 o municipio teneba una población de 27.074 habitants y a ciudat teneba 11.421.

Ye una localidat turistica, en a que destaca como prencipal caracteristica que tien un laco d'augua salada en o centro d'a ciudat.

## Referencias
Occhio alla penna

***Occhio alla penna*** (títol orichinal en italiano, en aragonés ***Mira la pluma***, estrenada en Aragón con o títol en castellano de ***Dos granujas en el Oeste***, en aragonés ***Dos pingoneros en l'Ueste***) ye una cinta de cine italiano de cine de western comico de l'anyo 1981 dirichida por Michele Lupo seguntes un guión orichinal de Sergio Donati, con una banda sonora orichinal d'Ennio Morricone, una dirección de fotografía de Franco Di Giacomo y una producción cinematografica de Claudio Mancini y Horst Wendlandt ta la productora cinematografica *[[Alex Cinematografica]]*. L'elenco d'actors d'a cinta ye formau, en os suyos papels principals, por Bud Spencer, Amidou, Joe Bugner, Riccardo Pizzuti, Carlo Reali, Renato Scarpa, Sara Franchetti, Giovanni Cianfriglia y Nazzareno Zamperla.

Un aparent amerindio viacha presonero en un carro-garchola escoltau por un grupo de soldaus de l'exercito estausunidense, cuan un atro indio zarra lo paso a lo grupo y exiche la suya liberación, amparando-se en un gran numero d'indios que cerclan dende l'alto a lo convoy. O militar a lo mando lo libera, pero bien luego descubren que ixos indios que los rodiaban no yeran so que cartons aparentando estar personas. Lo presonero liberau, quiere que qui l'ha liberau, *Girolamo*, marche porque toz dos chuntos son fácilment reconoixibles por as suyas caracteristicas fisicas, mas que mas en estar l'amigo una pesona de gran altaria. Iste puya en un tren y mientres o viache escuita que un d'os pasachers leva en una maleta bella cosa de gran valura. De rapiconte lo tren d'atura en trobar obstaclos en a vía, y aparixe disfrazau d'indio *Girolamo*, que simula atacar o tren, y afirma levar-se a l'hombre gran como rehén, feito que iste aproveita ta levar con él a maleta. Pero malas que baixan d'o tren se troban con que amás d'as falsas figuras que heba colocau l'amigo, tamién bi ha un grupo de verdaderos apaches mescaleros. Cuan duyen d'els consiguen refuchiar-se en un granero y cuan os propietarios los decubren, en ubrir a maleta aparixe lo suyo conteniu: ferramientas de Medicina en estar o suyo propietariu un medico, asinas que los habitants lo creyen un medico real y li amuestran un gran respecto, consideracions y refirme. L'hombre gran, a qui dende ixe momento toz claman *Doc*, decide convertir-se en o medico d'o lugar, pero bien luego descubre que lo lugar ye baixo la menaza d'un bandiu, *Colorado Slim*, y que ocultament o "sheriff" d'o lugar, que ha substityiu a l'anterior "sheriff" asasinau, ye en realidat o chefe d'os bandoleros.

A cinta s'ambienta en Nuevo Mexico en bel momento indeterminau d'a segunda metat d'o sieglo XIX y las suyas escenas se filmoron en Tabernas en a provincia d'Almería y en Guadix en a provincia de Granada Andalucía) en Espanya y en estudios en Roma (Lazio) en Italia.

Ye una cinta que ha recibiu bels premios, pero que no se tracta de garra premio d'os premios cinematograficos mas conoixius u destacaus.

## Elenco

## Se veiga tamién
* Cine en 1981.
* Cintas de 1981.

## Referencias
Viborg

**Viborg** ye una ciudat de Dinamarca que se troba en o centro de Chutlandia y ye la capital tanto d'o municipio de Viborg como d'a Rechión de Chutlandia Central.
Viborg ye una d'as ciudaz mas antigas de Dinamarca, con asentamientos vikingos que se remontan a zaguerías d'o sieglo VIII.

## Puestos d'intrés
*Seu.

## Referencias
Trolebús

Un **trolebús** (de l'anglés *trolley bus*) ye un autobús electrico alimentau por dos cables superiors dende a on prene a enerchía electrica, a traviés de dos astas. O trolebús no fa uso de vías especials u guías en a calzada, lo que lo fa un sistema mas flexible. Conta con pneumaticos de caucho, en cuentas de ruedas d'acero en guías como os tramvías.

## Historia

A historia d'o trolebús prencipia o 29 d'abril de 1882, cuan Ernst Werner von Siemens fa caminar o suyo *Elektromote* en un suburbio de Berlín, que funcionó dica o 13 de chunio de 1882. A primera linia experimental, desarrollada por Lombard Gérin, se metió en marcha pa a Exposición Universal de París de 1900. Max Schiemann fa un blinco decisivo cuan o 10 de chulio de 1901 implanta a primera linia de trolebuses pa o transporte público en Bielathal (amán de Dresden) en Alemanya.

O desarrollo d'o trolebús data d'a primera decada d'o sieglo XX, cuan pareixeba que sería un punto meyo natural entre os vehíclos electricos (tramvía) y os autobuses de benzina. Os sistemas de trolebús pueden evitar obstaclos en a via que un tramvía no puet esquivar, cosa que'n aumenta a seguridat y no requiere de l'alta inversión d'una linia de tramvía. Tamién presenta una capacidat de transporte intermeya entre os omnibuses y os tramvías (menos capacidat que un tramvía, pero mas que un omnibús) por hora y por dirección. O trolebús se desembolicó amplament en os paises d'a Europa Oriental u en a URSS, a on s'implantoron en cuasi todas as ciudaz con mas de 200.000 habitants.

### Trolebuses en Zaragoza
I habió cuantas linias de trolebús circulando por a ciudat de Zaragoza. Os primers trolebuses prencipioron a funcionar en l'anyo 1951 en as linias que levaban ta Terminillo y Ciudat Chardín. Diez anyos dimpués, en 1961, prencipian a circular trolebuses de dos pisos trayius dende Anglaterra.

O declin d'iste medio de transporte en a capital aragonesa prencipia en a decada de 1970, concretament con a lei 26/1976 de l'anyo 1973 que empara a progresiva subtitución d'os trolebuses por autobuses convencionals. En 1975 se suprimen os tres trolebuses de Barrio de Chesús, Galligo y Ciudad Jardín que serán substituyius por linias d'autobus.

## Referencias

## Vinclos externos
*  Cronología del transporte público de Zaragoza. Tranvías de Zaragoza.
*  El último trolebús de Zaragoza. Heraldo de Aragón.
The Anderson Tapes

***The Anderson Tapes*** (títol orichinal en anglés, en aragonés ***As cintas d'Anderson***, estrenada en Aragón con o títol de ***Supergolpe en Manhattan***) ye una cinta de cine estausunidense de l'anyo 1971 de cine policiaco dirichida por Sidney Lumet seguntes un guión adaptau por Frank Pierson (basau en *The Anderson Tapes*, de Lawrence Sanders), con una banda sonora orichinal de Quincy Jones, una dirección de fotografía d'Arthur J. Ornitz y una producción cinematografica de Robert M. Weitman ta la productora cinematografica *[[Robert M. Weitman Productions]]*. Fan parte de l'elenco d'a cinta os actors Sean Connery, Dyan Cannon, Martin Balsam, Ralph Meeker, Alan King, Dick Anthony Williams, Val Avery, Garrett Morris, Stan Gottlieb, Christopher Walken, Conrad Bain, Margaret Hamilton, Anthony Holland, Scott Jacoby, Judith Lowry, Meg Myles, Norman Rose, Max Showalter, Janet Ward, Paul Benjamin y Richard Shull, en os suyos papels principals.

*John "Duke" Anderson* ye un ladrón que ha cumpliu una condena de 10 anyos en a garchola. Cuan cumple la suya condena recupera la suya relación con su novia *Ingrid Everleigh*, que mientres a suya estada en a garchola teneba relacions con *Werner*, qui la alochaba en un bloque de pisos de clase alta en Manhattan. Cuan *Anderson* beye l'edificio prepara un plan ta robar d'una sola vegada todas as viviendas d'o bloque, cargando tot o botín en una furgoneta. Consigue financiación d'un chicot chefe d'a mafia local y recruta un grupo de cuatre colaboradors ta lo robo, que prepara minuciosament. Tanimientres, lo que *Anderson* desconoix ye que dende l principio d'a planificación d'o robo se troba baixo la vichilancia d'un equipo d'a policía por as connexions de su novia con un traficant de drogas, baixo la vichilancia d'o *[[Federal Bureau of Investigation]]* por contactos con activistas negros d'un atro d'os suyos colaboradors, y baixo la vichilancia d'a oficina d'impuestos que vichilaba a lo mafioso que financia lo suyo plan. Tanimientres, a falta de connexión entre las tres achencias gubernamentals implicadas y l'intrés propio de cadaguna en as suyas propias arias d'intrés fa que garra d'ellas sía capable d'evitar o robo.

A cinta s'ambienta en a ciudat de Nueva York (Nueva York, Estaus Unius) en a suya epoca actual (1971) y las suyas escenas se filmoron en cuantas localizacions en ixa mesma ciudat.

## Elenco

## Se veiga tamién
* Cine en 1971.
* Cintas de 1971.

## Referencias
Á ixena 2 (disco)

**Á ixena 2** ye un disco de musica en aragonés editau en l'anyo 2007 por Ligallo de Fablans de l'Aragonés. Ye a segunda parti d'o recopilatorio de 1995 Á ixena.

O nombre d'o disco, *Á ixena*, viene d'una expresión en aragonés que significa fer cosas u treballos "toz chuntos", "de conchunta".

## Cancions d'o disco
Os temas incluyius en iste disco son:

* "Augua que morta la set", de Mª José Hernández
* "Trango dople...¡China chana!", de La Ronda de Boltaña
* "Muller", d'Hato de Foces
* "A fuesa unibersal", d'Ixo Rai!
* "Lupercio lo bandolero", de Grupo Val d'Echo
* "En o trallo d'o zipres", de Dulzaineros del Bajo Aragón
* "Mai", de Gabriel Sopeña y José Antonio Labordeta
* "Tengo una formiga", de Los Titiriteros de Binéfar
* "Aguarda que pleba", de La Orquestina del Fabirol
* "0s mosicos d'Acumuer", d'Ángel Vergara y Cia
* "Aqueras montañas", de Biella Nuei y Mosicos d'Ozitania
* "O nabo d'eito", d'a Ronda d'os Chotos d'Embún
* "Pueblo", de Prau
* "A falordia d'as zinglas", de Déchusban
* "Remerando a Pedro que se'n fue chugando, poema cheso
* "S'ha feito de nuey", d'a Coral Locus Amoenus

## Veyer tamién
* *[[Á ixena (disco)|Á ixena]]*

## Vinclos externos
*  En tradicionyautoraragon.blogspot.com
*  En Radio Mai